Valmistuin orgaanisen kemian tohtoriksi Stanfordista.
Työskentelin miehen kanssa, joka voitti myöhemmin kemian Nobelin.
Minut on valittu maailman vaikutusvaltaisimpien joukkoon.
Olen luennoinut Harvardissa ja USA:n suurimmissa yliopistoissa.
Tutkimuksiani on julkaistu yli 650.
R&D -lehti valitsi minut vuoden tiedemieheksi.
Kuulun mm. kansalliseen keksijöiden ryhmään.
Patentteja on yli 120. Olen ollut perustamassa seitsemää yritystä.
Toimimme eri aloilla, lääketieteestä elektroniikkateollisuuteen, -
tietokonemuistiin, lääketieteellisiin laitteisiin. Toimimme laajalla alueella.
Kaikkea tätä tärkeämpää minulle on, -
että olen juutalainen, joka uskoo Jeesukseen Messiaana.
Kasvoin New Yorkin ulkopuolella. Luulin kaikkien olevan juutalaisia.
En edes tiennyt muusta.
Ystävieni bar ja bat mitsva -juhlia oli viikoittain.
En ollut niistä innoissani.
Yrittäessäni puhua tästä rabbille hän torjui minut.
En saanut selityksiä.
Kun lähdin opiskelemaan -
tapasin ihmisiä, jotka sanoivat olevansa uudestisyntyneitä kristittyjä.
Se on terminä minulle outo.
En tiennyt mitä uudestisyntynyt tarkoittaa.
Pesutuvassa eräs henkilö tuli juttelemaan kanssani -
ja pyysi saada havainnollistaa minulle evankeliumin.
Istuimme alas ja hän alkoi piirtää.
Kuvassa kalliolla oli mies ja toisella kalliolla Jumala.
Välissä oli rotko, jonka hän nimesi synniksi.
Sanoin hänelle etten ole syntinen.
En ole tappanut ketään tai ryöstänyt pankkia.
Hän luki minulle Raamatusta: -
"Sillä kaikki ovat syntiä tehneet ja ovat Jumalan kirkkautta vailla".
Nykyjuutalaisuudessa ei synnistä puhuta.
Kotonani ei koskaan puhuttu synnistä.
Hän otti toisen raamatunkohdan, jossa Jeesus sanoi -
"Mutta minä sanon teille: jokainen, joka katsoo naista himoiten häntä, -
on jo sydämessään tehnyt huorin hänen kanssansa."
Pam! Se iski minuun, aivan kuin minua olisi lyöty rintaan.
Olin vasta aloittanut opinnot enkä uskonut kenenkään tietävän, -
että olin katsellut pornolehtiä ja tullut riippuvaiseksi.
Yhtäkkiä Raamatun lehdiltä joku huomauttaa minua siitä.
Tunsin heti syyllisyyttä. Tajusin olevani syntinen.
Kun luin Kirjoituksista synnistä, tiesin olevani syntinen.
Kuinka pääsen Jumalan luo? Me juutalaiset tiedämme kyllä, -
ettei ilman verenvuodatusta ole anteeksiantoa synnistä.
Jesaja 53:ssa kuvataan, -
kuinka hän kantoi syntini, pahat tekoni, -
ja tässä tämä mies oli, joka otti syntini päälleen ristillä.
Täydellinen Jumala tulee ja antaa itsensä meidän edestämme.
Hän antoi itsensä puolestamme.
Aloin ymmärtää kuinka juutalainen Uusi testamentti onkaan.
Uusi testamentti on niin juutalainen.
Sitten 7.11.1977 olin yksin huoneessani.
Ymmärsin Jeesuksen kuolleen ristillä.
Sanoin "Herra, olen syntinen. Anna anteeksi. Tule elämääni."
Yhtäkkiä joku oli huoneessani.
Avasin silmäni, olin polvillani, ja katsoin kuka on huoneessa.
Mies, Jeesus Kristus, seisoi huoneessani.
Tunsin ihmeellisellä tavalla Jumalan. Jeesus oli huoneessa, enkä pelännyt.
Aloin itkeä Kirkkauden läsnäolossa.
Hän oli siellä, huoneessani. En halunnut nousta.
Ihmeellinen tunne anteeksiannosta tuli ylleni.
Se oli Hän.
Kun viimein nousin, en tiennyt mitä tehdä tai kenelle kertoa.
Mitä juutalaispoika New Yorkista sanoisi.
Serkkuni järkyttyivät. "Miten saatoit? Olet juutalainen."
Kun kerroin äidilleni ottaneeni Jeesuksen vastaan, hän oli hiljaa.
Hän itki ja kertoi siitä isälleni. He eivät olleet tyytyväisiä.
Äitini sanoi "Ei ihme, että he tappoivat Jeesuksen hänen puheidensa takia.
Millä oikeudella hän vastusti johtajia, jotka auttoivat ihmisiä, -
ja kutsui heitä ulkokullatuiksi?
Kuinka nuori mies voi sanoa noin kirjanoppineille?
Hän sai mitä ansaitsi."
Äitini miettii tarkasti lukemaansa.
Hän luki heprealaisen Raamatun läpi 1. Mooseksen kirjasta alkaen.
Kun hän oli lukenut sen, kysyin hänen mielipidettään.
Hän sanoi "Jumala varoitti meitä yhä uudestaan. Hän varoitti meitä."
Kun tyttäreni oli noin 15-vuotias, vanhempani tulivat meille kylään.
Äitini vietti tyttäreni kanssa tunteja tämän huoneessa.
Huoneesta ulos tullessaan hän sanoi: "On sinulla melkoinen tyttö".
Hän alkoi taas lukea Raamattua, sekä Vanhaa että Uutta testamenttia.
Pian sen jälkeen, hän soitti minulle.
72-vuotias äitini sanoi: "Et usko mitä tapahtui." Kysyin, mitä oli tapahtunut.
Hän kertoi olleensa lukemassa, kun häneen kolahti se -,
miten Hän antoi elämänsä. "Uskon sen nyt.
Jeesus on Jumalan Poika."
Suomennos: A. Eskola